hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu en en fr fr ca ca en ca en ca en en fr es gl en en en en en hu hu hu en hu hu de it hu es es es en hu hu hu hu hu hu hu hu hu hu hu en az en en hbs_lat uk hu hu hu en fr es gl en en en en en
Rea és Razgatlıoğlu máshogy látják az ütközést - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapSuperbikeRea és Razgatlıoğlu máshogy látják az ütközést
Fotó: World Superbike Media
Rea és Razgatlıoğlu máshogy látják az ütközést
A Superbike világbajnokság 2. futamán történteket igen másképp látják a főszereplők, mind Jonathan Rea, mind Toprak Razgatlıoğlu elmondták saját álláspontjukat a futam után.
A dráma a verseny 6. körében következett be: az első kanyarban az élen álló Toprak Razgatlıoğlu kicsit későn fékezett, lesodródott az ideális ívről, és a kanyar kijáratánál a rázókövek szélére került – de nem hagyta el a pályát. Az aszfaltcsíkra visszatérve a Yamaha versenyzője összeütközött Jonathan Reával.
Az ütközés előtti döntő pillanatok és maga a bukás sem látszik a TV felvételeken. A FIM illetékesei az összes kameraperspektívát tanulmányozva arra a következtetésre jutottak, hogy versenybaleset történt.
Rea és Razgatlıoğlu elmondták véleményüket az esettel kapcsolatban, és egyértelmű, hogy álláspontjuk eltér.
“Mellette mentem az egyenesben, és 15 méterrel később fékezett, mint szokott” – mondta el Rea. “A kanyar kijáratánál a rázókőre került, túl gyorsan ment. Én a szokásos nyomvonalon mentem. Egy ilyen helyzetben Assenben általában a kívül motorozó pilóta enged, mert a többiek kigyorsítanak.”
Razgatlıoğlu ezt másképp látja: “Kicsit erősen fékeztem, szélesre mentem, de nem hagytam el a pályát. Aztán visszatértem az ideális ívre. Johnny hibázott, amikor nem figyelt rám, ezért ütköztünk. Versenybaleset – de Johnny nem figyelt az ívemre. Ő csak a saját ívét nézte, és korán kigyorsított, de én a bal oldalán voltam, és az élen haladtam. Újra meg kell néznie a bukást, az én kamerám szemszögemből, nem az övéből. Én voltam elől, nem láttam őt. Nem tudom elvenni a gázt és hátranézni, ezt nem teheted meg egy versenyen. Gondolom, ki akart szorítani, mert én kívül voltam.”
“A baleset óta nem beszéltem vele, pontosan tudja, mi történt” – mondta a 25 éves versenyző. “Ő elmondja a saját nézőpontját, én a valóságot. Tízszer is megnéztem a kamerám felvételeit, hogy megértsem, az én hibám volt-e vagy az övé. Oké, ez egy versenybaleset volt. De csak azért estünk el, mert ő hibázott. Neki kell visszanéznie, nem voltam a pályán kívül. Jobb, ha ma nem beszélünk többet, talán majd később. Tavaly a csatáink mindig tiszteletteljesek voltak. Mindenki követ el hibákat. Végülis szerencsénk volt, mert az egyenesben ütköztünk. Aggódtam Bautista miatt, aki közvetlenül mögöttünk jött.”
Razgatlıoğlu a szombati futamban Rea és Bautista mögött harmadik lett, a vasárnap délelőtti sprintfutamban pedig Rea mögött második. A világbajnokságban 64 ponttal a harmadik helyen áll, 45 ponttal lemaradva az élen álló Bautistától.
“Tavaly Assenben a második futamon buktam, most megint” – zárta Razgatlıoğlu. “Most már félek, jövőre jobb, ha nem állok rajthoz ezen a versenyen. A bajnokságot sem nézem már, annak vége. A versenyekre tekintek, és megpróbálok nyerni.”
Előző cikkPortimao – Görbe Soma nem szerzett pontot az RBRC nyitóhétvégéjén
Következő cikkLecuona: Őrült hétvége volt
Copyright © 2022 Racingline.hu Kft.